Naja (kobraer)

se tekst

***Naja*** er en slekt av slanger i giftsnokfamilien. Hit hører de mest kjente artene av kobraer.

Når de blir irritert, løfter de forkroppen og spenner ut de fremste ribbeina, slik at nakkehuden strekkes og danner et skjold. De blir som regel rundt 1,5&nbsp;m lange, men noen arter blir opptil 2,3&nbsp;m. De fleste artene er marklevende i åpent landskap, savanne eller skog. *Naja annulata* og *N. christyi* er halvakvatiske og ble tidligere regnet til en egen slekt, *Boulengerina*.

Alle artene har et giftig bitt som potensielt kan drepe mennesker. Hvert år mister tusenvis av mennesker livet på grunn av bitt fra kobraer. Noen arter, de såkalte spyttekobraene, har utviklet en spesiell måte for å levere giften. Gifttennene har en fure i forkant i stedet for et hull i spissen. Giften sprøytes ut av munnen og siktes inn på ansiktet til målet. Hvis giften treffer øyet, fører den til sterk smerte og midlertidig eller varig blindhet. Denne bruken av gift er kun for selvforsvar, og ikke for å fange byttedyr.

Utbredelsen omfatter det meste av Afrika, Sør- og Sentral-Asia østover til Sør-Kina, Filippinene og Indonesia.

Flere fossile arter er kjent tilbake til miocen. *Naja* fantes også i Europa, men døde ut her da klimaet ble kaldere i pliocen.

## Systematikk

Analyse av mitokondrielt DNA har gitt mange opplysninger om fylogenetikk og historisk biogeografi for slekten *Naja*.  De asiatiske kobraene (underslekten *Naja*) stammer fra en enkelt kolonisering fra Afrika med påfølgende radiasjon. De afrikanske spyttekobraene (underslekten *Afronaja*) har gjennomgått artsdannelse både på grunn av økologiske forandringer og åpningen av Riftdalen.

Det ble oppdaget en ny klade av afrikanske skoglevende kobraer (underslekten *Boulengerina*). Den omfatter *N. melanoleuca* og tre arter som tidligere ble regnet til egne slekter (*Boulengerina annulata*, *Boulengerina christyi* og *Paranaja multifasciata*). Disse artene varierer mye i morfologi og levevis, men genetiske data og utbredelse viser at de hører sammen.

De ikke-spyttende kobraene i åpent landskap i Afrika og Sør-Arabia ble tidligere regnet til to arter, *N. nivea* i det sørlige Afrika og den vidt utbredte egyptisk kobra (*Naja haje*). Egyptisk kobra er nå splittet i fem arter. Disse seks kobraene utgjør underslekten *Uraeus*.

Giftspytting ser ut til å ha blitt utviklet tre ganger hos kobraer. En gang hos de afrikanske artene (underslekten *Afronaja*), en gang hos de asiatiske (blant annet *N. siamensis* og *N. sputatrix*), og en gang hos ringhalskobraen (*Hemachatus haemachatus*, altså ikke et medlem av *Naja*).

Stamtreet nedenfor viser antatt slektskap mellom de ulike underslektene og artene. Plasseringen av *N. christyi* er usikker, og fem av de asiatiske artene er ikke tatt med. Den medisinske betydningen av slekten gjør at det er viktig med taksonomisk stabilitet. En har derfor valgt å opprettholde slekten *Naja* i vid betydning og regne de fire kladene som underslekter.

## Arter
Denne oversikten følger The Reptile Database. Nærmere detaljer finnes i referansene til avsnittet om systematikk.

* *[[Naja anchietae]]*
* *[[Naja annulata]]*
* *[[Naja annulifera]]*
* *[[Naja arabica]]*
* *[[Naja ashei]]*
* *[[Naja atra]]*
* *[[Naja christyi]]*
* *[[Naja crawshayi]]* 
* egyptisk kobra (*N. haje*)
* *[[Naja kaouthia]]*
* *[[Naja katiensis]]*
* *[[Naja mandalayensis]]*
* *[[Naja melanoleuca]]*
* *[[Naja mossambica]]*
* *[[Naja multifasciata]]*
* brilleslange (*N. naja*)
* *[[Naja nigricincta]]* 
* svarthalset spyttekobra (*N.&nbsp;nigricollis*)
* *[[Naja nivea]]* 
* *[[Naja nubiae]]*
* *[[Naja oxiana]]* 
* *[[Naja pallida]]* 
* *[[Naja philippinensis]]* 
* *[[Naja sagittifera]]*
* *[[Naja samarensis]]*
* *[[Naja senegalensis]]*
* *[[Naja siamensis]]*
* *[[Naja sputatrix]]*
* *[[Naja sumatrana]]*

## Referanser


## Eksterne lenker
*